
Kirekesztettség a köbön: mélyszegénységben élő roma nők társadalmi státusza

Dolgozatomban szegregált környezetben, mélyszegénységben élő roma nők társadalmi helyzetét elemeztem, mind a közösségen belül betöltött szerepük, mind pedig a többségi társadalomhoz való viszonyuk szempontjából. Elsősorban arra kerestem a választ, hogy miben más a kirekesztettség észlelése és megélése, illetve milyen variációi vannak az elnyomásnak akkor, hogyha abban etnikai, gender és osztályhelyzetbeli tényezők is szerepet játszanak. Az ország két szegénynegyedében végezett kutatásom során arra a következtetésre jutottam, hogy a roma nők kiszolgáltatott helyzetét több összetevő együttes hatása eredményezi, amelyek nagyban meghatározzák a társadalmi helyzetüket és közvetve vagy közvetlenül szexuális kizsákmányolásukhoz vezethetnek.



